Mélovin
Kostjantõn Mõkolajovõtš Botšarov (Костянти́н Микола́йович Бочаро́в; esinejanimega Mélovin; sündinud 11. aprillil 1997 Odessas) on Ukraina laulja ja laululooja. Ta saavutas tuntuse 2015. aastal Ukraina talendisaate "X-Factor" kuuenda hooaja võitjana. Ta on lõpetanud teatrikooli. Tema debüütalbum "Face to Face" ilmus 2017. aasta novembris. 2018. aasta Eurovisiooni lauluvõistlusel Lissabonis esindas ta Ukrainat lauluga "Under the Ladder". 2017. aastal sai ta Eurovisiooni lauluvõistluse Ukraina eelvoorus lauluga "Wonder" kolmanda koha.